CELEX: 32022D0675
Language: et
Date: 2022-04-11 00:00:00
Title: Nõukogu otsus (EL) 2022/675, 11. aprill 2022, seisukoha kohta, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni ohtlike kaupade veo eksperdikomisjoni 57. Istungjärgul seoses rahvusvahelise raudteeveo konventsiooni C liite teatavate muudatustega

25.4.2022   
               
               
                  ET
               
               
                  Euroopa Liidu Teataja
               
               
                  L 122/33
               
            
         NÕUKOGU OTSUS (EL) 2022/675,
         11. aprill 2022,
         seisukoha kohta, mis võetakse Euroopa Liidu nimel Rahvusvahelise Raudteeveo Valitsustevahelise Organisatsiooni ohtlike kaupade veo eksperdikomisjoni 57. Istungjärgul seoses rahvusvahelise raudteeveo konventsiooni C liite teatavate muudatustega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit ühines 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga, nõukogu otsuse 2013/103/EL (1) alusel.
                  
               
                     (2)
                  
                  
                     Vastavalt COTIFi artiklile 6 reguleeritakse rahvusvahelist raudteeliiklust ja raudteematerjalile rahvusvahelises liikluses kasutamiseks loa andmist kõenaluses artiklis loetletud eeskirjadega, eelkõige ohtlike kaupade rahvusvahelise raudteeveo määrusega (RID), mis moodustab COTIFi C liite.
                  
               
                     (3)
                  
                  
                     Euroopa Parlamendi ja nõukogu direktiivis 2008/68/EÜ (2) on sätestatud nõuded ohtlike kaupade maantee-, raudtee- ja siseveevedudeks liikmesriikide piires või liikmesriikide vahel, viidates RIDile.
                  
               
                     (4)
                  
                  
                     COTIFi artikli 13 lõike 1 punkti d ja artikli 33 lõike 5 kohaselt võib Rahvusvahelise Raudteeveo Valitsustevahelise Organisatsiooni (OTIF) ohtlike kaupade veo eksperdikomisjon (RIDi eksperdikomisjon) võtta vastu RIDi lisa muudatusi.
                  
               
                     (5)
                  
                  
                     RIDi eksperdikomisjon võtab oma 57. istungjärgul 24. mail 2022 vastu muudatused, et kohandada RIDi lisa teaduse ja tehnika arenguga.
                  
               
                     (6)
                  
                  
                     On asjakohane määrata kindlaks liidu nimel RIDi eksperdikomisjonis võetav seisukoht, kuna RIDi muudatused on liidule siduvad.
                  
               
                     (7)
                  
                  
                     Kavandatavate muudatuste eesmärk on tagada ohtlike kaupade ohutu ja tõhus vedu, võttes samal ajal arvesse teaduse ja tehnika arengut selles sektoris ning selliste uute ainete ja toodete väljatöötamist, mis võivad vedamise ajal endast ohtu kujutada.
                  
               
                     (8)
                  
                  
                     Tehnika arengut silmas pidades peetakse kavandatavaid muudatusi asjakohaseks, et tagada ohtlike kaupade ohutu kulutõhus vedu, ja seetõttu saab neid toetada.
                  
               
                     (9)
                  
                  
                     Võib olla vajalik kokku leppida lisas osutatud dokumentidesse tehtavates väikestes muudatustes tehnilisel tasandil RIDi eksperdikomisjoni alalise töörühma 14. istungjärgul 23. mail 2022, võttes muu hulgas arvesse RIDi eksperdikomisjoni ja ohtlike kaupade veo küsimuste töörühma ÜRO Euroopa Majanduskomisjoni ühiskoosoleku soovitusi,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel 9. mai 1980. aasta rahvusvahelise raudteeveo konventsiooni (mida on muudetud 3. juuni 1999. aasta Vilniuse protokolliga) raames Rahvusvahelise Raudteeveo Valitsustevahelise Organisatsiooni ohtlike kaupade veo eksperdikomisjoni (RIDi eksperdikomisjon) 57. istungjärgul, on esitatud käesoleva otsuse lisas.
            Liidu esindajad RIDi eksperdikomisjonis võivad kokku leppida lisas osutatud dokumentidesse tehtavates väiksemates muudatustes ilma nõukogu täiendava otsuseta.
         
         
            Artikkel 2
            RIDi eksperdikomisjoni otsused avaldatakse pärast vastuvõtmist Euroopa Liidu Teatajas, märkides ära nende jõustumise kuupäeva.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 11. aprill 2022
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 16. juuni 2011. aasta otsus 2013/103/EL Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) allakirjutamise ja sõlmimise kohta (ELT L 51, 23.2.2013, lk 1).
         
            (2)  Euroopa Parlamendi ja nõukogu 24. septembri 2008. aasta direktiiv 2008/68/EÜ ohtlike kaupade siseveo kohta (ELT L 260, 30.9.2008, lk 13).
      
      
         
            LISA
            
                        Ette-panek
                     
                     
                        Viitedokument
                     
                     
                        Teema
                     
                     
                        Märkused
                     
                     
                        Eli seisukoht
                     
                  
                        1.
                     
                     
                        OTIF/RID/CE/GTP/2021/2
                     
                     
                        30. septembril 1957 Genfis sõlmitud ohtlike kaupade rahvusvahelise autoveo kokkuleppe (ADR) ja RIDi ühtlustamine, et võtta õnnetusjuhtumi aruande näidises arvesse uusi mahuteid
                     
                     
                        Tehniline konsensus RIDi eksperdikomisjoni alalises töörühmas võtta muudetud tekst vastu
                     
                     
                        Nõus
                     
                  
                        2.
                     
                     
                        OTIF/RID/CE/GTP/2021/3 ja OTIF/RID/CE/GTP/2021/INF.3
                     
                     
                        ADRi ja RIDi ühtlustamine seoses kuvatavat teavet käsitlevate nõuetega
                     
                     
                        Tehniline konsensus RIDi eksperdikomisjoni alalises töörühmas võtta muudetud tekst vastu
                     
                     
                        Nõus
                     
                  
                        3.
                     
                     
                        OTIF/RID/CE/GTP/2021/4
                     
                     
                        Ohutusventiilide paigaldamine tuleohtlike veeldatud gaaside paakidele
                     
                     
                        Tehniline konsensus RIDi eksperdikomisjoni alalises töörühmas võtta muudetud tekst vastu
                     
                     
                        Nõus
                     
                  
                        4.
                     
                     
                        OTIF/RID/CE/GTP/2021/5
                     
                     
                        2020. ja 2021. aasta ühiskoosolekul ning RIDi eksperdikomisjoni alalises töörühmas 2020. aasta novembris vastu võetud konsolideeritud tekstid
                     
                     
                        Tehniline konsensus RIDi eksperdikomisjoni alalises töörühmas võtta muudetud tekst vastu
                     
                     
                        Nõus
                     
                  
                        5.
                     
                     
                        OTIF/RID/CE/GTP/2021/6
                     
                     
                        ADRi ja RIDi ühtlustamine, mis muu hulgas hõlmab viidatud standardite kohaselt projekteeritud, ehitatud ja katsetatud muude kui ÜRO heakskiidetud survemahutite projekteerimist, ehitamist ja esmast kontrollimist ning katsetamist
                     
                     
                        Tehniline konsensus RIDi eksperdikomisjoni alalises töörühmas võtta muudetud tekst vastu
                     
                     
                        Nõus
                     
                  
                        6.
                     
                     
                        OTIF/RID/CE/GTP/2021/INF.4
                     
                     
                        Punktiga 6.8.2.4.6 seotud üleminekumeede (menetlused, mida pädev asutus kasutab ekspertide kinnitamiseks, paakvagunite kontrollimiseks ja selliste kontrollide vastastikuseks tunnustamiseks)
                     
                     
                        Tehniline konsensus RIDi eksperdikomisjoni alalises töörühmas võtta muudetud tekst vastu
                     
                     
                        Nõus
                     
                  
                        7.
                     
                     
                        OTIF/RID/CE/GTP/2021/INF.11
                     
                     
                        Ettepanekud selle kohta, kuidas kohandada RIDi peatükki 6.8, et võtta arvesse ülisuuri paakkonteinereid
                     
                     
                        Tehniline konsensus RIDi eksperdikomisjoni alalises töörühmas võtta muudetud tekst vastu
                     
                     
                        Nõus
                     
                  Kõik eespool nimetatud dokumendid on kättesaadavad OTIFi veebisaidil (http://otif.org/en/?page_id=1119) ja neid tuleb käsitada muudatustena, mida arutati RIDi eksperdikomisjoni alalises töörühmas 2021. aasta novembris ja mis kajastuvad dokumendi OTIF/RID/CE/GTP/2021-A (RIDi eksperdikomisjoni alalise töörühma 13. istungjärgu lõpparuanne, Genf (hübriidkohtumine), 15.–18. november 2021) I lisas, mis on samuti kättesaadav OTIFi veebisaidil (http://otif.org/en/?page_id=254).